**UKMERGĖS RAJONO SAVIVALDYBĖS**

 **TARYBA**

**SPRENDIMAS**

**DĖL UKMERGĖS RAJONO SAVIVALDYBĖS JAUNIMO UŽIMTUMO VASARĄ IR INTEGRACIJOS Į DARBO RINKĄ PROGRAMOS PATVIRTINIMO**

2021 m. rugsėjo d. Nr.

 Ukmergė

Vadovaudamasi Lietuvos Respublikos vietos savivaldos įstatymo 6 straipsnio 8 ir 16 punktais, 7 straipsnio 18 ir 22 punktais ~~ir atsižvelgdama į Jaunimo reikalų departamento prie Socialinės apsaugos ir darbo ministerijos 2021 m. kovo 2 d. raštu Nr. 2S-104 (5.3) „Dėl jaunimo politikos įgyvendinimo savivaldybėje 2021 m.“ teiktų 2021 metų prioritetinių jaunimo politikos Ukmergės rajono savivaldybėje veiklos sričių, užduočių ir siektinų rezultatų kriterijų 6.3. užduoties „Skatinti jaunimui palankias sąlygas gyventi ir dirbti savivaldybėje“ 6.3.1. vertinimo kriterijų „Įgyvendinamos priemonės (programos, projektai, kt.), skirtos jauniems žmonėms Savivaldybėje ugdyti verslumo įgūdžius“~~, Ukmergės rajono savivaldybės taryba  n u s p r e n d ž i a:

Patvirtinti Ukmergės rajono savivaldybės jaunimo užimtumo vasarą ir integracijos į darbo rinką programą (pridedama).

Savivaldybės meras

Projektą parengė

Jaunimo reikalų koordinatorė Sandra Mackevičienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“

PATVIRTINTA

Ukmergės rajono savivaldybės tarybos

2021 m. rugsėjo d. sprendimu Nr.

**UKMERGĖS RAJONO SAVIVALDYBĖS JAUNIMO UŽIMTUMO VASARĄ IR INTEGRACIJOS Į DARBO RINKĄ PROGRAMA**

**I SKYRIUS**

**BENDROSIOS NUOSTATOS**

1. Ukmergės rajono savivaldybės jaunimo užimtumo vasarą ir integracijos į darbo rinką programa (toliau – Programa) siekiama sudaryti sąlygas jaunimo užimtumui vasaros laikotarpiu, ne ugdymo proceso metu, didinti galimybes jauniems žmonėms įgyti praktinių įgūdžių, skatinti darbdavius įdarbinti jaunus žmones, pasinaudojant darbo vietos išlaikymo kompensacija.

2. Programos dalyviai:

2.1. Ukmergės rajono savivaldybėje (toliau – Savivaldybė) gyvenamąją vietą deklaravęs jaunimas nuo 14 iki 19 m. (toliau – jaunimas), besimokantis Savivaldybės bendrojo ugdymo įstaigose, įskaitant abiturientus, baigusius bendrojo ugdymo įstaigą iki rugpjūčio 31 d.;

2.2. visų teisinių formų darbdaviai registruoti Savivaldybės teritorijoje ar joje veikiantys.

3. Programa finansuojama Savivaldybės biudžeto lėšomis ir vykdoma birželio – rugpjūčio mėnesiais, ne ugdymo proceso metu.

4. Programoje vartojamos sąvokos atitinka Lietuvos Respublikos jaunimo politikos pagrindų įstatyme, Lietuvos Respublikos darbo kodekse bei kituose teisės aktuose vartojamas sąvokas.

**II SKYRIUS**

**PROGRAMOS TIKSLAS IR UŽDAVINIAI**

5. Programos tikslas – sudaryti palankias sąlygas kokybiškam jaunimo užimtumui vasaros atostogų metu bei suteikti kompensaciją rajono darbdaviams, jauno darbuotojo darbo vietos išlaikymui.

6. Programos uždaviniai:

6.1. didinti jaunimo motyvaciją vasaros atostogų metu kaip vieną iš užimtumo priemonių pasirinkti įsitraukimą į darbo rinką;

6.2. skatinti jaunų žmonių bendrųjų ir (ar) dalykinių kompetencijų ugdymą;

6.3. gerinti jaunimo profesinį orientavimą;

6.4. teikti kompensaciją darbo vietos išlaikymui darbdaviams, pagal Programą įdarbinusius jaunimą.

**III SKYRIUS**

**PROGRAMOS VYKDYMAS IR FINANSAVIMAS**

7. Informacija apie Programos įgyvendinimą skelbiama Ukmergės rajono savivaldybės interneto svetainėje [www.ukmerge.lt](http://www.ukmerge.lt) bei kitose žiniasklaidos ir socialinių tinklų priemonėse.

8. Programos dalyviai, jaunuoliai, susiradę darbdavį ir su juo suderinę dalyvavimą Programoje, apie dalyvavimą Programoje praneša pateikdami užpildytą registracijos formą dalyvauti Programoje (1 priedas) Savivaldybės administracijos priimamajam el. paštu priimamasis@ukmerge.lt nuo birželio 1 d. iki liepos 15 d.

9. Po 8 punkte nurodyto termino, Savivaldybės administracijos jaunimo reikalų koordinatorius, įvertinęs dalyvių atitiktį Programos reikalavimams, teikia Savivaldybės administracijos direktoriui tvirtinti finansuojamų darbdavių sąrašą.

10. Finansuojamų darbdavių sąrašas sudaromas atsižvelgiant į Programos dalyvių registracijos pirmumą bei Savivaldybės biudžete patvirtintas lėšas Programos įgyvendinimui.

11. Esant didesniam lėšų poreikiui nei numatyta Savivaldybės biudžete, Savivaldybės administracijos direktoriui kartu su finansuojamų darbdavių sąrašu, teikiamas tvirtinti rezervinis darbdavių sąrašas.

12. Darbdaviai apie atitiktį Programai informuojami per 3 darbo dienas nuo Savivaldybės administracijos direktoriaus finansuojamų darbdavių sąrašo ir rezervinio darbdavių sąrašo patvirtinimo.

13. Darbdaviams, esantiems rezerviniame sąraše, kompensacija bus skirta likus nepanaudotoms Programos įgyvendinimui skirtoms lėšoms pagal 10 punkte nurodytus reikalavimus.

14. Darbdaviui, dalyvaujančiam Programoje, už kiekvieną įdarbintą jauną žmogų darbo užmokesčio lėšos kompensuojamos šia tvarka:

14.1. maksimalus laikotarpis, už kurį darbdavys gali gauti kompensaciją – 2 mėnesiai;

14.2. darbdaviui už jauną žmogų, įdarbintą visu darbo krūviu, per mėnesį kompensuojama 300 (trys šimtai) eurų;

14.3. jeigu jaunas žmogus dirba ne visu darbo krūviu, kompensacija skaičiuojama proporcingai pagal dirbtas darbo dienas (valandas);

14.4. maksimalus kompensacijos dydis darbdaviui už vieną įdarbintą jauną žmogų Programos vykdymo laikotarpiu – 600 (šeši šimtai) eurų;

14.5. maksimalus įdarbintų jaunuolių skaičius, už kurį darbdavys gali gauti kompensaciją, – trys. Maksimalus kompensacijos dydis vienam darbdaviui Programos laikotarpiu – 1800 (vienas tūkstantis aštuoni šimtai) eurų;

14.6. kompensuojamų išlaidų laikotarpis birželio – rugpjūčio mėnesiai, ne ugdymo proceso metu;

15. Darbdavys, siekdamas gauti kompensaciją Savivaldybės administracijos priimamajam el. paštu priimamasis@ukmerge.lt iki einamųjų metų rugsėjo 15 d. kartu su lydraščiu pateikia šiuos dokumentus:

15.1. prašymą (2 priedas);

15.2. darbo sutarties, sudarytos ne anksčiau kaip Programos vykdymo laikotarpiui (birželio – rugpjūčio mėnesiai, ne ugdymo proceso metu), kopiją;

15.3. darbo laiko apskaitos žiniaraščių kopijas;

15.4. darbo užmokesčio apskaitos žiniaraščių kopijas;

15.5. darbo užmokesčio išmokėjimą įrodančių dokumentų kopijas.

**IV SKYRIUS**

**PRAŠYMŲ VERTINIMAS IR KOMISIJOS DARBO ORGANIZAVIMAS**

16. Prašymus kartu su pateiktais dokumentais vertina Savivaldybės administracijos direktoriaus įsakymu sudaryta Ukmergės rajono savivaldybės jaunimo užimtumo vasarą ir integracijos į darbo rinką programos lėšų paskirstymo komisija (toliau – Komisija), sudaryta iš 5 Savivaldybės administracijos darbuotojų.

17. Komisijos posėdžius inicijuoja **Komisijos pirmininkas**, o ~~ir~~ sekretoriaus funkcijas atlieka Savivaldybės administracijos jaunimo reikalų koordinatorius. Jiems vadovauja Komisijos pirmininkas, jo nesant – Komisijos išrinktas narys.

18. Apie rengiamą Komisijos posėdį ir numatomą posėdžio darbotvarkę visi Komisijos nariai informuojami elektroniniu paštu iki jo likus ne mažiau kaip dviem darbo dienoms.

19. Komisija turi teisę pareikalauti darbdavio pateikti papildomus dokumentus, reikalingus sprendimui priimti.

20. Komisijos posėdžio protokolus, kurie saugomi Lietuvos Respublikos archyvų įstatymo nustatyta tvarka, pasirašo Komisijos pirmininkas.

21. Kompensacija **neskiriama** jeigu:

21.1. darbdavys nepateikia visų reikalingų dokumentų arba jie pateikiami ne laiku;

21.2. jaunuolis išdirba mažiau kaip 10 darbo dienų arba mažiau kaip 80 darbo valandų;

22. Tas pats jaunuolis šia Programa gali pasinaudoti tik vieną kartą per einamuosius metus.

23. Kompensacijos dydis darbdaviui nustatomas Savivaldybės administracijos direktoriaus įsakymu per 20 darbo dienų pagal 15 punkte nurodytus reikalavimus.

24. Darbdaviai apie kompensacijos dydžio nustatymą informuojami per 3 darbo dienas po Savivaldybės administracijos direktoriaus įsakymo patvirtinimo.

**V SKYRIUS**

**BAIGIAMOSIOS NUOSTATOS**

25. Įdarbinant jaunimą vadovaujamasi teisės aktais, reglamentuojančiais darbo santykius su jaunais asmenimis.

26. Visi dokumentai saugomi laikantis Lietuvos Respublikos įstatymų ir kitų teisės aktų nustatytais reikalavimais.

\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ukmergės rajono savivaldybės

jaunimo užimtumo vasarą ir integracijos

į darbo rinką programos

1 priedas

Ukmergės rajono savivaldybės administracijai

**REGISTRACIJOS FORMA Į UKMERGĖS RAJONO SAVIVALDYBĖS JAUNIMO UŽIMTUMO VASARĄ IR INTEGRACIJOS Į DARBO RINKĄ PROGRAMĄ**

**\_\_\_\_\_\_\_\_\_\_\_**

(data)

|  |
| --- |
| **Informacija apie jaunuolį:** |
| Vardas |  |
| Pavardė |  |
| Gimimo data |  |
| Adresas |  |
| Telefono numeris |  |
| El. paštas |  |
| Sutikimas dėl asmens duomenų naudojimo | Dalyvaudamas Ukmergės rajono savivaldybės jaunimo užimtumo vasarą ir integracijos į darbo rinką programoje sutinku, kad Duomenų valdytojas – Ukmergės rajono savivaldybės administracija, tvarkytų mano asmens duomenis: vardą, pavardę, gimimo datą bei, Pasibaigus programos vykdymo laikotarpiui, darbdavio teikiamus duomenis dokumentuose susijusiuose su darbo santykiais su tikslu:1. patikrinti deklaruotą gyvenamąją vietą;2. patikrinti moksleivio statusą.3. įvertinti darbdavio tinkamumą kompensacijos skyrimui.Esu **informuotas (-a)**, kad vadovaujantis ES Bendrojo duomenų apsaugos reglamento (toliau – BDAR) 15, 16, 17, 21 straipsniuose įtvirtintomis asmens duomenų subjekto teisėmis ir nustatyta tvarka, turiu teisę: 1. žinoti (būti informuotas) apie mano asmens duomenų tvarkymą; 2. susipažinti su savo asmens duomenimis ir kaip jie yra tvarkomi; 3. reikalauti, sunaikinti mano asmens duomenis arba sustabdyti mano asmens duomenų tvarkymo veiksmus, kai duomenys tvarkomi nesilaikant BDAR ir kitųasmens duomenų tvarkymą reglamentuojančių teisės aktų nuostatų; 4. mano kontaktiniai duomenys nebūtų perduoti trečiosioms šalims naudoti tyrimo ir apklausos tikslais.Man yra žinomos mano, kaip duomenų subjekto, teisės, nustatytos Lietuvos Respublikos asmens duomenų teisinės apsaugos įstatyme. |  |
| **Informacija apie darbdavį:** |
| Darbdavio pavadinimas, adresas  |  |
| Kontaktinio asmens vardas, pavardė, tel., el. paštas |  |
| Kuo įdarbinamas (kokiam darbui atlikti) jaunuolis |  |
| Laikotarpis, kuriuo įdarbinamas jaunuolis |  |
| Pareigybės dydis |  |

|  |  |
| --- | --- |
| Jaunuolis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vardas, pavardė)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas) | Darbdavys arba jo atstovas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(pareigos)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vardas, pavardė)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas) |

 Ukmergės rajono savivaldybės

jaunimo užimtumo vasarą ir integracijos

į darbo rinką programos

2 priedas

Ukmergės rajono savivaldybės administracijai

**PRAŠYMAS SUTEIKTI KOMPENSACIJĄ**

**IŠ UKMERGĖS RAJONO SAVIVALDYBĖS**

**JAUNIMO UŽIMTUMO VASARĄ IR INTEGRACIJOS Į DARBO RINKĄ PROGRAMOS LĖŠŲ**

|  |  |
| --- | --- |
| **Darbdavys**  |  |

|  |  |
| --- | --- |
| **Darbdavio vykdoma veikla** |  |

|  |
| --- |
| **Darbdavio duomenys** |
| Juridinio asmens kodas |  |
| Būstinės adresas |  |
| Telefonas  |  |
| Elektroninis paštas |  |
| Interneto svetainė |  |
| Banko duomenys *(pavadinimas, atsiskaitomosios sąskaitos numeris)* |  |
| Vadovas *(vardas, pavardė,**telefonas, el. paštas)* |  |

|  |
| --- |
| **Pridedami dokumentai** |
| **Eil. Nr.** | **Dokumentų pavadinimas** | Lapų skaičius |
| 1. | Darbo sutarties kopija |  |
| 2. | Darbo laiko apskaitos žiniaraščių kopijos |  |
| 3. | Darbo užmokesčio apskaitos žiniaraščių kopijos |  |
| 4. | Darbo užmokesčio išmokėjimą įrodančių dokumentų kopijos |  |
| **Tvirtinu, kad visi šioje formoje pateikti duomenys yra teisingi. Įsipareigoju leisti Ukmergės rajono savivaldybės administracijai patikrinti pateiktą informaciją.** |
|  |
|  |  |  |  |  |
| (pareigos) |  | (parašas) |  | (vardas, pavardė) |
| A. V. |

Forma patvirtinta Ukmergės rajono savivaldybės

administracijos direktoriaus 2017 m. rugsėjo 27 d.

įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL UKMERGĖS RAJONO SAVIVALDYBĖS JAUNIMO UŽIMTUMO VASARĄ IR INTEGRACIJOS Į DARBO RINKĄ PROGRAMOS PATVIRTINIMO “**

**AIŠKINAMASIS RAŠTAS**

2021 m. rugsėjo 10 d.

Ukmergė

1. **Sprendimo projekto rengimo pagrindas:**

Lietuvos Respublikos vietos savivaldos įstatymo 6 straipsnio 8 punktu nustatyta savarankiškoji savivaldybės funkcija – ikimokyklinio ugdymo, vaikų ir suaugusiųjų neformaliojo švietimo organizavimas, vaikų ir jaunimo užimtumo organizavimas.

Lietuvos Respublikos vietos savivaldos įstatymo 6 straipsnio 16 punktu nustatyta savarankiškoji savivaldybės funkcija – dalyvavimas sprendžiant gyventojų užimtumo, kvalifikacijos įgijimo ir perkvalifikavimo klausimus, viešųjų ir sezoninių darbų organizavimas.

Lietuvos Respublikos vietos savivaldos įstatymo 7 straipsnio 18 punktu nustatyta valstybinė (valstybės perduotos savivaldybėms) funkcija – dalyvavimas rengiant ir įgyvendinant darbo rinkos politikos priemones ir gyventojų užimtumo programas.

Lietuvos Respublikos vietos savivaldos įstatymo 7 straipsnio 22 punktu nustatyta valstybinė (valstybės perduotos savivaldybėms) funkcija – jaunimo politikos įgyvendinimas.

~~Jaunimo reikalų departamento prie Socialinės apsaugos ir darbo ministerijos 2021 m. kovo 2 d. raštas Nr. 2S-104(5.3) „Dėl jaunimo politikos įgyvendinimo savivaldybėje 2021 m.“.~~

Jaunimo reikalų departamento prie Socialinės apsaugos ir darbo ministerijos 2021 m. rugpjūčio 11 d. raštas Nr. SAVP-535 „Pasiūlymai dėl jaunimo verslumo skatinimo“.

Ukmergės rajono savivaldybės jaunimo reikalų tarybos 2021 m. rugsėjo 8 d. posėdžio protokolas Nr. (16.1.28.) J1-3.

**2. Sprendimo projekto tikslas ir esmė:**

Patvirtinti Ukmergės rajono savivaldybės jaunimo užimtumo vasarą ir integracijos į darbo rinką programą (toliau – Programa), siekiama sudaryti sąlygas jaunimo užimtumui vasaros laikotarpiu, ne ugdymo proceso metu, didinti galimybes jauniems žmonėms įgyti praktinių įgūdžių, skatinti darbdavius įdarbinti jaunus žmones, pasinaudojant darbo vietos išlaikymo kompensacija.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** -

**4. Sprendimui įgyvendinti reikalingos lėšos ir galimi finansavimo šaltiniai: -** Savivaldybės biudžeto lėšos 2022 metams – 8000 Eur.

**5. Priėmus sprendimą laukiami rezultatai, galimos pasekmės:**

Tikimasi, kad patvirtinta Ukmergės rajono savivaldybės jaunimo užimtumo vasarą ir integracijos į darbo rinką programa, paskatins rajono darbdavius vasaros laikotarpiu įdarbinti jaunimą, bus sudaromos sąlygos kokybiškam jaunimo užimtumui vasaros laikotarpiu, ugdomos jaunų žmonių bendrosios ir (ar) dalykinės kompetencijos, gerinamas jaunimo profesinis orientavimas.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti): -**

**7. Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas: -**

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas: -**

**9. Sekretoriatas priimtą sprendimą pateikia\*:**

Jaunimo reikalų koordinatorei, Švietimo, kultūros ir sporto skyriui, Strateginio planavimo, investicijų ir verslo plėtros skyriui.

**10. Aiškinamojo rašto priedai: -**

Jaunimo reikalų koordinatorė Sandra Mackevičienė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Jeigu sprendimas turi būti pateikiamas ne dokumentų valdymo sistemos „Kontora“ naudotojams, nurodomas gavėjo elektroninio pašto adresas.